== Cuba under revolutionen ==
{{uddybende|Cubanske revolution}}
I Mexico City bidrog Guevaras ven fra Guatemala – Antonio Ñico López – til, at han blev bekendt med [[Fidel Castro]], som levede her i eksil. Lidt efter sluttede Che Guevara sig til Castros [[26. juli-bevægelsen|26. juli-bevægelse]] (M-26-7), som ville forsøge at styrte den cubanske diktator [[Fulgencio Batista]]. Selv om meningen var, at Guevara skulle være den revolutionær læge, deltog han i den militære træning i Mexico sammen med de andre i 26. juli-bevægelsen. Oberst [[Alberto Bayo]], en cubaner som havde kæmpet i frigøringskrigen mod Spanien, og som var de revolutionæres instruktør, omtalte gerne Guevara som gruppens bedste til trods for Guevaras astma. I mellemtiden var Hilda Gadea blevet løsladt fra Guatemala og mødte Guevara i Mexico. I sommeren 1955 blev hun gravid, og Guevara foreslog, at de burde gifte sig. Brylluppet blev afholdt den [[18. august]] [[1955]], og datteren fik navnet Hilda Beatríz.
Jura Historie Død Kriminalitet